

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2023 година***

***С к о п ј е***

***ЗАПИСНИК***

***од Сто четириесет и осмата седница на Управниот одбор на***

***Фондот за здравствено осигурување на Република Северна Македонија,***

***одржана на 11 септември 2023 година со почеток во 12,00 часот***

***во просториите на Фондот***

***Присутни членови на Управниот одбор:***

* *прим. д-р Беким Поцеста, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Др. Асаф Абдурамани, ВД Директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 1, 2, 3, 6 и 7 од дневниот ред на седницата);*
* *Игор Неловски, советник на директорот ( учествуваше во работата по точките 4,5 и 10) од дневниот ред на седницата и*
* *м-р. Даниела Јовческа - Ѓуровска, раководител на одделението за здравствено осигурување и нормативно правни работи, во својство на записничар*

*Седницата ја отвори и водеше претседателот Беким Поцеста. На почетокот утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

1. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во СКЗЗ за 2023 година ( за ПЗУ „Др. Агим Салаи“- биохемиска лабораторија „Биомед“ од Гостивар;*
2. *Предлог за измена на договорен надоместок на ЈЗУ за 2023 година;*
3. *Предлог заклучок за одобрување на условен надоместок за ЈЗУ УК за неврохирургија Скопје;*
4. *Предлог за утврдување референтни цени на здравствени услуги;*
5. *Предлог за измена на Одлуката за утврдување на максималниот број завршени здравствени услуги (пакети) од болничка здравствена заштита од областа кардиологија и кардиохирургија за 2023 година;*
6. *Предлог заклучок за одобрување на условен надоместок за ЈЗУ УК за радиотерапија и онкологија Скопје;*
7. *Предлог за дополнување и измена на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2023 година (за ПЗУ Лабораторија за молекуларна дијагностика, дијагностичка микробиолошка лабораторија и дијагностичка лабораторија за цитологија – „ЛАОР“ Тетово;*
8. *Предлог одлука за измена и дополнување на Планот за јавни набавки во 2023 година;*
9. *Предлог одлука за висина на патни трошоци на дневен повратен и месечен билет, на вработени во Фондот за здравствено осигурување на Република Северна Македонија за превоз до и од работа кои патуваат над 20 километри во еден правец*
10. *Предлог за утврдување на референтни цени на здравствени услуги од областа на урологијата*
11. *Предлог одлука за одредување на буџети за специјалистички лаборатории кои за прв пат склучуваат договор со ФЗОРСМ како и измена на Планот и програма за здравствени услуги за 2023 година за новите лаборатории кои ќе склучуваат договор согласно новата одлука (предложена од страна на претседателот на Управниот одбор)*
12. *Разно.*

*Потоа праша дали има други предлози за разгледување на денешната седница, односно за дополнување на дневниот ред.*

*Директорката Магдалена Филиповска Грашкоска, побара да се разгледа уште една дополнителна точка, односно да се одлучи по уште еден предлог материјал којшто се однесува на измена на договорниот надоместок ЈЗУ Универзитетска клиника за неврологија.*

*Директорот Миле Сугарев, објасни дека од страна на ЈЗУ Универзитетска клиника за неврологија, претходно било доставено општо барање до Фондот за зголемување на условниот буџет за биолошки лекови, но при тоа не било конкретизирано за кои лекови станува збор, ниту за колкав број на пациенти и поради тоа од страна на Фондот им е побарано истото да го прецизираат. Притоа, дополнителното барање од страна на Клиниката била испратено до Фондот во четвртокот и поради тоа не можело навремено да се достави на разгледување до Управниот одбор. Напомена дека станува збор за барање на зголемување на условниот буџет за лекови за биолошка терапија кои не се на Листата на лекови и тоа за пациенти кои веќе започнале да ги примаат истите односно не станува збор за нови лекови. Укажа и на тоа дека барањето е од итен карактер, бидејќи постои ризик пациентите да не можат да ги примат лековите во наредните месеци, доколку не се одлучи по барањето на Клиниката за зголемување на условниот буџет за таа намена.*

*Имајќи ги во предвид погоренаведените причини, Предлог материјалот беше едногласно усвоен од Управниот одбор, и ставен како дополнување на точката 2 од Дневниот ред каде во Предлог за измена на договорен надоместок на јавните здравствени установи за 2023 година се додаде и ЈЗУ Универзитетска клиника за неврологија.*

*По усвојувањето на предлозите за дневниот ред* *за Сто четириесет и осмата седница, Управниот одбор едногласно го усвои следниот*

***Д Н Е В Е Н Р Е Д***

1. *Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во СКЗЗ за 2023 година ( за ПЗУ „Др. Агим Салаи“- биохемиска лабораторија „Биомед“ од Гостивар;*
2. *Предлог за измена на договорен надоместок на ЈЗУ за 2023 година;*
3. *Предлог заклучок за одобрување на условен надоместок за ЈЗУ УК за неврохирургија Скопје;*
4. *Предлог за утврдување референтни цени на здравствени услуги;*
5. *Предлог за измена на Одлуката за утврдување на максималниот број завршени здравствени услуги (пакети) од болничка здравствена заштита од областа кардиологија и кардиохирургија за 2023 година;*
6. *Предлог заклучок за одобрување на условен надоместок за ЈЗУ УК за радиотерапија и онкологија Скопје;*
7. *Предлог за дополнување и измена на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2023 година (за ПЗУ Лабораторија за молекуларна дијагностика, дијагностичка микробиолошка лабораторија и дијагностичка лабораторија за цитологија – „ЛАОР“ Тетово;*
8. *Предлог одлука за измена и дополнување на Планот за јавни набавки во 2023 година;*
9. *Предлог одлука за висина на патни трошоци на дневен повратен и месечен билет, на вработени во Фондот за здравствено осигурување на Република Северна Македонија за превоз до и од работа кои патуваат над 20 километри во еден правец;*
10. *Предлог за утврдување на референтни цени на здравствени услуги од областа на урологијата;*
11. *Предлог одлука за одредување на буџети за специјалистички лаборатории кои за прв пат склучуваат договор со ФЗОРСМ како и измена на Планот и програма за здравствени услуги за 2023 година за новите лаборатории кои ќе склучуваат договор согласно новата одлука (предложена од страна на претседателот на Управниот одбор)*
12. *Разно.*

*Потоа се пристапи кон разгледување на точките на дневниот ред.*

***ТОЧКА 1 - Предлог за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во СКЗЗ за 2023 година ( за ПЗУ „Др. Агим Салаи“- биохемиска лабораторија „Биомед“ од Гостивар)***

*За првата точка на дневниот ред, објаснување даде директорката Магдалена Филиповска Грашкоска, која укажа на тоа дека станува збор за лабораторија со еден тим во мрежата на здравствени установи која склучила договор со Фондот на ден 11.08.2023 година, за што и се одредува буџет до крајот на годината.*

*Димитар Димитриевски, укажа на тоа дека во последно време има многу нови приватни лаборатории кои добиваат дозвола за работа во мрежата на здравствени установи, за што лабораториите во рамките на јавните здравствени установи се жалат бидејќи им се одлива кадарот во приватните лаборатории, заради повисоки плати. Притоа, побара да се направи една поисцрпна анализа, со цел да се скенира моменталната состојба и да се утврдат последиците од истата.*

*Директорката Магдалена Филиповска Грашкоска, посочи дека од страна на Министерство за здравство постојано се издаваат нови решенија за влез во мрежа на здравствени установи, без притоа да се води сметка за финансиските имликации на Фондот, бидејќи истиот во согласност со законските прописи е обврзан да склучи договори со сите здравствените установи кои се влезени во мрежата на здравствени установи.*

*Директорот Миле Сугарев, укажа на тоа дека кога Министерството за здравство, ја отвара мрежата на здравствени установи, не ги почитува основните критериуми, како што се просторот односно територијалната застапеност. Како пример ги посочи Пехчево и Берово каде што нема отворено нови здравствени установи за разлика во други места во Македонија каде има многу здравствени установи на едно место. Потенцираше , дека сметано до 2020 година, Министерство за здравство повеќе не го прашува Фондот за тоа дали има финансиски средства за да ги плаќа сите тие новоотворени здравствени установи, кои добиле дозвола за работа во мрежата на здравствени установи. Укажа и на фактот дека до 2021 година немало приватни лаборатории за молекуларна дијагностика, а сега има пет, за што нема толку стручен кадар кој ќе ги врши тие анализи. Поради тоа доаѓа до одлевање на овој тип на кадар од лабораториите во јавното здравство, кои одат да работат во приватните лаборатории за повисоки плати и поради тоа јавните здравстевни установи се соочуваат со недостаток на ваков врвен кадар.*

*Јадранка Дабовиќ Анастасовска, предложи дека треба од страна на Управниот одбор да се донесе заклучок со кој ќе и се укаже на Владата на РСМ и на Министерството за здравство, да ги преиспитаат решенијата за влез во мрежа на здравствените установи.*

*Со оглед на тоа дека по исцрпната дискусија за оваа точка, присутните беа на ставот дека е значително зголемен бројот на приватни лаборатории во мрежата на здравствени установи без притоа да се има податок по кои критериуми истите имаат добиено дозвола за работа односно без да се утврди реалната потреба на осигурените лица од овој тип на здравствени услуги на определен простор, Управниот одбор го донесе следниот*

***Заклучок: За наредната седница на Управниот одбор на Фондот, да се достави анализа изготвена од страна на секторот за финансии на Фондот за сите нови приватни лаборатории кои во последните пет години имаат добиено дозвола за работа во мрежата на здравствени установи од страна на Министерството за здравство, со податоци за бројот на лабораториски тимови, седиштето на местото каде лабораториите ја пружаат здравствена услуга како и износот на надоместокот кој го добиваат од Фондот. Во анализата треба да бидат опфатени и лабораториите кои работат во рамките на јавните здравствени установи.***

***По добиената анализа, Управниот одбор на Фондот ќе ја утврди потребата од донесување на заклучок со цел обраќање до Владата на РСМ и до Министерството за здравство, за преиспитување на одлуките за влез на здравствените установи во мрежата на здравстени установи.***

*По исцрпувањето на дискусијата, Управниот одбор едногласно донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2023 година ( за ПЗУ „Др. Агим Салаи“- биохемиска лабораторија „Биомед“ од Гостивар)***

***ТОЧКА 2 – Предлог за измена на договорен надоместок на ЈЗУ за 2023 година***

*Директорката Магдалена Филиповска Грашкоска, даде објаснување за оваа точка на дневниот ред и укажа дека станува збор за зголемување на договорените надоместоци на јавните здравствени установи кои се наменети за подмирување на доспеаните долгови кон економските оператори и тоа на ЈЗУ УКза клиничка биохемија Скопје, ЈЗУ УК за радиологија и на УК за трансфузиона медицина. Посочи дека станува збор за долгови кои произлегуваат првенствено од тужби на вработени во јавните здравствени установи за неисплатена плата за минати години, бидејќи истата од 2020 година редовно се исплатува.*

*Директорот Миле Сугарев, пристапи кон детално објаснување на сите колони наведени во Предлог измената на договорениот надоместок на ЈЗУ за 2023 година. Притоа започна со колона бр. 1 во која се наведени средства за зголемување на договорениот надоместок наменет за подмирување на доспеани обврски (долгови) кон ЈЗУ УК за клиничка биохемија во вкупен износ од 63. 224.000 денари. Потоа, објасни за колоната бр. 2 која се однесува за зголемување на договорениот надоместок наменет за подмирување на доспеани обврски (долгови) кон УК за радиологија Скопје во вкупен износ од 28.565.000 денари и за колоната бр. 3 која се однесува за зголемување на договорениот надоместок наменет за подмирување на доспеани обврски (долгови) кон УК за транфузиона медицина Скопје во вкупен износ од 101.478.000 денари. Укажа и на тоа дека средствата за зголемување на договорните надоместоци на јавните здравствени установи кои се наменети за доспеани обврски односно долгови кон други добавувачи се во вкупен износ од 358.265.000 денари и се прикажани во колната бр. 4. Додека пак, средствата за зголемување на договорените надоместоци на јавните здравствени установи кои се наменети за подмирување на обврски за тужби од вработени во јавните здравствени установи се во вкупен износ од 45.585.500 денари и се прикажани во колоната 5. Напомена дека станува збор за долгови од тужби од вработени во јавните здравствени установи, за неисплатени плати, ноќна работа, смени итн.*

*Љубиша Каранфиловски, побара информација за тоа дали е утврдено во овие предмети кој не ги исплатувал платите на вработените во јавните здравствени установи.*

*Директорот Миле Сугарев, одговори дека станува збор за тужби од претходни години односно пред 2017 година и дека на Фондот му се доставени сите тужби со пресуди и извршни решенија и дека врз основа на тие докази е извршена пресметката за рамномерно распредување на средствата без притоа да се фаворизира ниту една јавна здравствена установа и тоа во рамките на расположливите средства на Фондот. Понатаму продолжи со објаснување на колоната бр. 6 која се однесува за зголемување на договорените надоместоци на јавните здравствени установи кои се наменети за зголемување на условниот надоместок за апарати и тоа за ЈЗУ УК за торакална и васкуларна хирургија Скопје во износ од 1.690.000 денари и за ЈЗУ ГОБ 8 ми Септември Скопје, во износ од 17.000.000 денари. Притоа, укажа и на тоа дека одобрувањето на користењето на условниот надоместок за ДСГ усугите кои се наведени во Предлогот ќе се врши врз основа на Извештај за употребените потрошни и вградени материјали доставени од страна на јавните здравствени установи за секој пациент одделно. Објасни и дека во колоната бр.7 се прикажани средства за зголемување на договорните надоместоци на јавните здравствени установи кои се наменети за зголемување на условниот надоместок за лекови. Укажа и на тоа дека тука не станува збор за нови лекови, туку за зголемена потреба на лекови од веќе постоечки постапки, со цел да може здравствените установи навремено да ги плаќаат фактурите кон добавувачите и тоа до крајот на годината. Потоа продолжи со објаснување на колоната бр. 8 која се однесува за средства наменети за зголемување на основниот буџет на ЈЗУ УК Клиника за неврологија Скопје за обезбедување на лекот Interferon Beta 1-b. Додека пак во колоната бр. 9 е прикажано намалување на основниот буџет на ЈЗУ Клиника за кардиологија заради намалување на 6 пакети TEVAR во износ од 6.500.000 денари, бидејќи нема да може клиниката да ги изврши тие услуги.*

*Димитар Димитриевски, укажа на тоа дека овие интервенции дека треба да се прават во еден центар, за да не мора пацинетите да одат во приватни здравствени установи, туку здравствената услуга да ја добиваат на едно место.*

*Директорката Магдалена Филиповска Грашкоска, укажа на тоа дека во делот на вршење на здравствената услуга TEVAR не може да ги контролираме пациентите ако сакаат повеќе оваа здравствена услуга да ја вршат во приватните здравствени установи. Тоа е нивен избор и имаат право да бираат во која здравствена установа истата ќе ја вршат.*

*Претседателот Беким Поцеста, укажа на тоа дека пружањето на здравстените услуги зависи и од бројот на пациентите и посочи дека тоа треба да биде централизирано.*

*Тања Дејаноска, укажа на тоа ако пациентот оди во приватна здравствена установа треба да биде информиран дека конкретната здравствена услуга може да ја изврши и во јавните здраствени установи на товар на Фондот.*

*ВД директорот Др. Асаф Абдурамани, наведе дека се согласува со предлозите на присутните за да има еден центар каде што ќе се вршат овие здравствени услуги во јавното здравство и да се остави еден мал дел да се врши во приватните здравствени установи, со цел да има конкуренција на пазарот.*

*По исцрпувањето на дискусијата, Управниот одбор, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

***ТОЧКА 3 - Предлог заклучок за одобрување на условен надоместок за ЈЗУ УК за неврохирургија Скопје***

*За оваа точка на дневниот ред, директорот Миле Сугарев даде појаснување дека станува збор за одобрување на условен финансиски буџет за набавка на апарат Leksell стереотаксичен инструмент за стереотаксични оперативни процедури по барање на ЈЗУ УК Клиника за неврохирургија односно дека станува збор за тоа дека на Управниот одбор на Фондот му се предлага да донесе заклучок за одобрување на условен надоместок на Клиниката односно да даде еден вид на финансиска согласност за отпочнување на постапка за јавна набавка на апарат за невронавигација, кој според барањето на Клиниката е во износ од 8.008.660 денари ( износ со ДДВ) како условен надоместок, за плаќање на 24 рати. Укажа и на тоа дека средствата предвидени за набавка на овој апарат ќе бидат обезбедени во рамките на вкупниот договорен надоместок за Клиниката за 2023, 2024 и 2025 година.*

*Директорката Магдалена Филиповска Грашкоска, објасни дека од страна на Клиниката за неврохирургија веќе имаат доставено барање за плаќање на рати и за истото имаат одобрение од страна на Фондот и со овој предог заклучок само се заокружува овој дел како една целина и претставува еден вид на финансиска согласност на Управниот одбор за да може Клиниката да започне со спроведување на постапка за јавна набавка на апаратот.*

*По исцрпувањето на дискусијата, Управниот одбор, едногласно го донесе следниот*

***Заклучок:***

***Се дава финансиска согласност на ЈЗУ УК Клиника за неврохирургија Скопје за отпочнување на постапка за јавна набавка на апарат Leksell стереотаксичен инструмент за стереотаксични оперативни процедури. Управниот одбор на Фондот ќе ги одобри средства за плаќање во тековната година и одделно во надоместокот за наредната 2024 година согласно одредбите за плаќање во договорот кој ќе биде склучен помеѓу ЈЗУ УК за неврохирургија и економскиот оператор кој ќе ја добие набавката по спроведена постапка согласно Законот за јавни набавки. Се задолжува секторот за финансиски прашања да ја извести ЈЗУ УК за неврохирургија за заклучокот на Управниот одбор.***

***ТОЧКА 4: Предлог за утврдување референтни цени на здравствени услуги***

*Игор Неловски, даде објаснување за оваа точка и укажа дека станува збор за нова здравствена услуга од дејноста интервентна кардиологија – криоаблација на пулмонални вени која се воведува по барање на ЈЗУ УК Клиника за кардиологија Скопје. Укажа и на тоа дека оваа метода се користи како третман на пациенти со атријална фибрилација која е најчест тип на нерегуларна срцева работа и се јавува кај 1-2% од вкупната популација. Притоа, укажа на фактот дека новиот пристап на третман на атријална фибрилација вклучува аблација на пулмонални вени, особено кај пациенти во рана фаза на болеста и успехот од истата е околку 70%. Напомена дека за овој тип на интервенција досега пациентите се праќаат на лекување во странство. Укажа на тоа дека од извршената аналза најголемиот дел од трошокот за изведување на оваа услуга е потрошниот материјал со над 90%. Напомена дека во методологијата за утврдување на референтната цена се вклучени и трошоците за персоналот, лековите, медицинскиот материјал и режимските трошоци.*

*Потоа, Неловски посочи и на тоа дека покрај водедување на референтна цена на нова здравствена услуга, се предлага и промена на референтната цена на здравствена услуга – кардијално електрофизиолошко испитување со радиофреквентна аблација ( 3-Д мапирање), која како услуга е воведена уште во 2016 година. Посочи и тоа дека по направените аналзи на доставените податоци со претставници на здравствените установи се констатира дека е потребно да се направи зголемување на референтната цена за оваа здравствена услуга. Укажа и на тоа дека за оваа интервенција пациентите се упатуваат на лекување во странство, најчесто во Р. Хрватска каде цената изнесува 7 до 8 илјади евра за пациент. Посочи дека при изготвување на анализата, најголем дел од трошокот за изведување на оваа услуга е потрошниот материјал со над 90%.*

*Тања Дејаноска, укажа на тоа дека 470 илјади денари е трошокот за материјалот, за што смета дека цената на трудот на медицинскиот персонал е многу ниска.*

*Дискусијата по однос на точката 4 продолжи од страна на членовите на Управниот одбор, со учество на Тања Дејаноска, Димитар Димитриевски и Беким Поцеста.*

*Следствено беше разгледана и точката 10 од дневниот ред, која се однесува на Предлог за утврдување на референтни цени на здравствени услуги од областа на урологијата, бидејќи е составен дел на Предлог одлука за изменување и дополнување на Одлуката за утврдување на референтните цени на пакети за завршени здравствени услуги од болничката здравствена заштита.*

*За оваа точка објаснување даде Игор Неловски, кој укажа на тоа дека станува збор за нова здравствена услуга поставување на вештачки уринарен сфинктер, за која се водедува референтна цена по барање на ЈЗУ УК Клиника за урологија. Истакна и тоа дека оваа метода се користи за третман на пациентите со уринарна инконтиненција која е најчеста компликација по отстранување на простата поради канцер или други состојби, а по исцрпување на конзервативните методи на лекување. Укажа и на тоа дека за овие здравствени услуги пациентите се испраќаат на лекување во странство и во приватните болници во Македонија, по рамковен договор. Посочи дека во болницата Ре Медика Скопје, за оваа услуга се наплатува по 573 илјади денари, а во Аџибадем Систина по 725 илјади денари, а цената што Фондот сега е предлага е 350 илјади денари.*

*Др. Тања Дејаноска, повторно укажа на фактот дека цената на трудот на медицинскиот персонал е многу ниска.*

*По исцрпувањето на дискусијата за точката 4 и точката 10 , Управниот одбор едногласно ја донесе следната*

***Одлука***

***за изменување и дополнување на Одлуката за утврдување на референтните цени на пакети за завршени здравствени услуги од болничката здравствена заштита***

***ТОЧКА 5: Предлог за измена на Одлуката за утврдување на максималниот број завршени здравствени услуги (пакети) од болничка здравствена заштита од областа кардиологија и кардиохирургија за 2023 година***

*Во рамките на петтата точка на дневниот ред се одлучуваше за предлогот за измена и дополнување на Одлуката за утврдување на максималниот број на завршени здравствени услуги (пакети) од болничка здравствена заштита од областа на кардиологија и кардиохирургија за 2023 година, во кој се наведени промени во 2 точки за што објаснување даде Игор Неловски.*

*По однос на првата измена, која се однесува на точка 2 од Одлуката, објаснување даде Игор Неловски, кој укажа на тоа дека од страна на ПЗУ Клиничка болница Жан Митрев Скопје доставено е барање бр. 03-3955/1 од 26.07.2023 година, со кое се бара промена на Одлуката за утврдување на максимален број завршени услуги (пакети) од болничка здравствена заштита од областа кардиологија и кардиохирургија за 2023 година, пришто шесте одобрени здравствени услуги БЛК4 – Ендоваскуларна поправка на аневрзима на абдоминална аорта (EVAR) со стент и/или БЛК5 – Ендоваскуларна поправка на аневризма на абдоминална аорта (EVAR) со стент аортална/илијачна екстензија би се замениле со шест здравствени услуги БЛК2 – Ендоваскуларна поправка на аневризма на торакална аорта ( TEVAR) со еден стент и/или БЛК3 – Ендоваскуларна поправка на аневризма на торакална аорта ( TEVAR) со два стента. Укажа и на тоа дека тука само се бара да се смени здравствената услуга од EVAR во TEVAR, без да се зголеми буџетот на болницата.*

*Миле Сугарев, посочи дека барањето на ПЗУ Клиничка болница Жан Митрев Скопје, се однесува само на прераспределба на веќе одобрените 6 здравствени услуги EVAR во 6 здравствени услуги TEVAR во рамките на истата финансиска конструкција, бидејќи истите досега имаат извршено само една здравствена услуга EVAR.*

*Дискусијата по однос на овој втор предлог ја започна Тања Дејаноска, која укажа на тоа дека можеби ова барање сега нема финансиска импликација за болницата Жан Митрев, но согласно аките на Фондот ќе се смета како реализирана услуга и ќе биде основ на болницата во наредната 2024 година да бара зголемување на буџетот. Понатаму дискусијата помеѓу присутните продолжи во таа насока околку тоа доколку барањето на болницата се прифати може во иднина да биде основ за барање на дополнителни финансиски средства од Фондот.*

*По исцрпувањето на дискусијата, Управниот одбор пристапи кон гласање:*

*Членот Тања Дејаноска гласаше ЗА прифаќање на барањето на ПЗУ Клиничка болница Жан Митрев Скопје, додека пак сите останати членови на Управниот одбор гласаа ПРОТИВ односно гласаа да се одбие барањето на болницата. Со оглед на тоа дека мнозинство од членовите гласаа ПРОТИВ, претседателот објави дека барањето бр. 03-3955/1 од 26.07.2023 на ПЗУ Клиничка болница Жан Митрев Скопје, се одбива како неосновано****.***

*По однос на втората измена, која се однесува на точка 3 од Одлуката, објаснување даде Игор Неловски. Тој укажа на тоа дека Фондот, од страна ЈЗУ УК за торакална и васкуларна хирургија, е известен дека согласно постоечката Одлука за утврдување на максималниот број завршени здравствени услуги (пакети) од болничка здравствена заштита од областа кардиологија и кардиохирургија за 2023 година каде ЈЗУ УК за торакална и васкуларна хирургија може да изврши максимално 10 здравствени услуги ендоваскуларна поправка на аневризма на абдоминална аорта (EVAR), клиниката извршила 10 здравствени услуги БЛК5 Ендоваскуларна поправка на аневризма на абдоминална аорта (EVAR), со стент и аортална/ илијачна екстензија, што според Одлуката се смета како дваесет извршени услуги ендоваскуларна поправка на аневризма на абдоминална аорта (EVAR). Од таа причина е потребно да се смени одлуката во точка 3 и да се наведе дека ЈЗУ УК за торакална и васкуларна хирургија може да изврши 20 здравствени услуги ендоваскуларна поправка на аневризма на абдоминална аорта (EVAR).*

*По исцрпувањето на дискусијата, Управниот одбор го прифати барањето за измена во точката 3 на Одлуката и се констатира дека во точката 2 од Предлогот се опфатени максимално 24 здравствени услуги – Ендоваскуларна поправка на аневризма на торакална аорта (TEVAR) односно БЛК2 Ендоваскуларна поправка на аневризма на торакална аорта (TEVAR) со еден стент и/или БЛК3 Ендоваскуларна поправка на аневризма на торакална аорта ( TEVAR) со два стента, при што извршувањето на една услуга БЛК2 ќе се смета како две извршени услуги ендоваскуларна поправка на аневризма на торакална аорта (TEVAR). Притоа здравствените услуги ќе се вршат на ЈЗУ УК за државна кардиохирургија и тоа 4 здравствени услуги, на ЈЗУ УК за кардиологија 14 вакви здравствени услуги, а ПЗУ Клиничка болница Жан Митрев 6 вакви здравствени услуги. Додека пак во рамките на точката 3 од Предлогот, се констатира дека станува збор за максимално 46 здравствени услуги – ендоваскуларна поправка на аневризма на абдоминална аорта (EVAR), односно БЛК4 Ендоваскуларна поправка на аневризма на абдоминална аорта (EVAR), со еден стент и/или БЛК5 Ендоваскуларна поправка на аневризма на абдоминална аорта (EVAR), со стент и аортална/ илијачна екстензија, при што извршувањето на една услуга БЛК5 ќе се смета како две извршени услуги ендоваскуларна поправка на аневризма на абдоминална аорта (EVAR). Притоа овие здравствени услуги ќе се пружаат во ЈЗУ УК за државна кардиохирургија и тоа 2 такви услуги, во ЈЗУ УК за кардиологија 18 услуги, во ЈЗУ УК за торакална и васкуларна хирургија 20 здравствени услуги и во ПЗУ Клиничка болница Жан Митев 6 здравствени услуги од овој тип.*

*По даденото објаснување и по исцрпување на дискусија за предлогот од оваа точка, Управниот одбор, едногласно донесе*

***Одлука***

***за изменување на Одлуката за утврдување на максималниот број завршени здравствени услуги (пакети) од болничка здравствена заштита од областа кардиологија и кардиохирургија за 2023 година***

***ТОЧКА 6: Предлог заклучок за одобрување на условен надоместок за ЈЗУ УК за радиотерапија и онкологија Скопје***

*Директорката Магдалена Филиповска Грашкоска, објасни дека станува збор за барање за финансиска согласност од ЈЗУ УК за радиотерапија и онкологија Скопје, за зголемување на условниот надоместок во износ од 120.000.000 денари за набавка на лекови кои не се на Листата на лекови на Фондот, за период од склучување на договорот за јавна набавка на лекови, па се до крајот на 2023 година. Укажа на тоа дека му се предлага на Управниот одбор да донесе заклучок за одобрување на условниот надоместок на Клиниката односно за обезбедување на финансиска согласност за износот на разликата од вкупно предвидените потребни финансиски средства за набавка на лекови кои не се на Листата на лекови на Фондот во износ од 269.994.897 денари и потребните финансиски средства за набавка на лекови до крајот на 2023 година во износ од 120.000.000 денари, односно 149.994.897 денари како условен надоместок за набавка на лекови за 2024 година.*

*Директорката Филиповска Грашкоска, се осврна и на тоа дека минатата година на Клиниката* *за радиотерапија и онкологија Скопје, се воспоставени протоколи и се воведе конзилијарно мислење за тоа кои пациенти каква терапија е потребно да примат. Поради тоа сега има поголема контрола бидејќи за одредена терапија која треба да му се даде на пациентот одлучува конзилиум на лекари, а не како што било тоа порано самиот лекар да одлучува каква терапија треба да му даде на пациенот. Сепак и покрај воведувањето на овие протоколи се јавуваат одредени слабости и пропусти за кои треба да почекаме да видиме што ќе покаже истрагата која е во тек од страна на надлежните институции. Укажа и на тоа дека бројот на пациенти енормно расте и дека поради тоа е потребно да се обезбедат повеќе средства на Клиниката со цел да може да набави повеќе лекови со кои ќе се обезбеди терапија за сите пациенти на кои истата им е поребна.*

*По исцрпувањето на дискусијата, Управниот одбор, едногласно го донесе следниот*

***Заклучок:***

***Се одобрува условниот надоместок на Клиниката за радиотерапија и онкологија Скопје односно се дава финансиска согласност за износот на разликата од вкупно предвидените потребни финансиски средства за набавка на лекови кои не се на Листата на лекови на Фондот во износ од 269.994.897 денари и потребните финансиски средства за набавка на лекови до крајот на 2023 година во износ од 120.000.000 денари, односно 149.994.897 денари како условен надоместок за набавка на лекови за 2024 година. Управниот одбор на Фондот ги одобрува средства за плаќање во тековната година и одделно во надоместокот за наредната 2024 година согласно одредбите за плаќање во договорот кој ќе биде склучен помеѓу ЈЗУ УК за радиотерапија и онкологија и економскиот оператор кој ќе ја добие набавката по спроведена постапка согласно Законот за јавните набавки. Се задолжува секторот за финансиски прашања да ја извести ЈЗУ УК за радиотерапија и онкологија за заклучокот на Управниот одбор.***

***ТОЧКА 7 - Предлог за дополнување и измена на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2023 година (за ПЗУ Лабораторија за молекуларна дијагностика, дијагностичка микробиолошка лабораторија и дијагностичка лабораторија за цитологија – „ЛАОР“ Тетово)***

*Директорот Миле Сугарев, објасни дека лабораторија за молекуларна дијагностика, дијагностичка микробиолошка лабораторија и дијагностичка лабораторија за цитологија – „ЛАОР“ Тетово има склучено договор со Фондот на ден 01.09.2023 година за работа со четири тима од дејноста молекуларна биологија и дека висината на договорениот надоместок е пресметан врз основа на месечната вредност по тим за дејноста молекуларна биологија во износ од 400.000 денари за 2023 година за период септември – декември 2023 година.*

*По објаснувањето на предлогот, дискутираа членовите на Управниот одбор, со учество на Тања Дејаноска и Миле Сугарев.*

*По исцрпувањето на дискусијата, Управниот одбор, пристапи кон гласање:*

*За предлогот воздржани беа членовите: Димитар Димитриевски и Маја Ковачева, а сите останати гласаа ЗА донесување на истиот. Со оглед тоа дека мнозинство од членовите гласаа ЗА, претседателот објави дека Управниот одбор донесе*

***Одлука***

***за измена и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2023 година (за ПЗУ Лабораторија за молекуларна дијагностика, дијагностичка микробиолошка лабораторија и дијагностичка лабораторија за цитологија – „ЛАОР“ Тетово)***

***ТОЧКА 8- Предлог одлука за измена и дополнување на Планот за јавни набавки во 2023 година***

*Директорката Магдалена Филиповска Грашкоска, појасни дека станува збор за дополнување на Планот за јавни набавки за 2023 година со нова постапка за јавна набавка која се однесува на услуги за пенетрациски тест и ревизија на информациски систем. Укажа на тоа дека е потребно да се направи таков пенетрациски тест од страна на тн. „етнички“ хакери со цел да се утврди степенот на безбедност на информацискиот систем на Фондот и во согласност со резултатите кои ќе се добијат од овој тест потребно е да се пристапи кон ревизија на системот. Укажа и на тоа дека со спроведување на оваа тендерска постапка ќе се овозможи да се направи тест и анализа на безбедноста на системот, што произлегува од разговорите кои се направени со преставници од USAID, кои се заинтересирани за финансирање на безбедноста на информацискиот ситем на Фондот и негова заштита од сајбер напади. Посочи и на тоа дека за да може да се обезбеди таа финансиска помош, потребно е оваа тендерска постапка да започне што поскоро и да се заврши до ноември 2023 година , за да може USAID благовремено во својот план да го предвиди и овој проект.*

*По исцрпувањето на дискусијата, Управниот одбор едногласно ја донесе следната*

***Одлука***

***за изменување и дополнување на Планот за јавни набавки за 2023 година на Фондот за здравствено осигурување на Република Северна Македонија***

***ТОЧКА 9- Предлог одлука за висина на патни трошоци на дневен повратен и месечен билет, на вработени во Фондот за здравствено осигурување на Република Северна Македонија за превоз до и од работа кои патуваат над 20 километри во еден правец***

*Управниот одбор без дискусија, а согласно со предлозите содржани во работниот материјал за оваа точка, едногласно донесе*

***Одлука***

***за висина на патни трошоци на дневен повратен и месечен билет, на вработени во Фондот за здравствено осигурување на Република Северна Македонија за превоз до и од работа кои патуваат над 20 километри во еден правец***

***ТОЧКА 10 - Предлог за утврдување на референтни цени на здравствени услуги од областа на урологијата***

***По оваа точка се дискутираше во рамките на точката 4 од дневниот ред и истата е составен дел од донесената Одлука за изменување и дополнување на Одлуката за утврдување на референтните цени на пакети за завршени здравствени услуги од болничката здравствена заштита.***

***ТОЧКА 11 - Предлог одлука за одредување на буџети за специјалистички лаборатории кои за прв пат склучуваат договор со ФЗОРСМ како и измена на Планот и програма за здравствени услуги за 2023 година за новите лаборатории кои ќе склучуваат договор согласно новата одлука (предложена од страна на претседателот на Управниот одбор)***

*Претседателот Беким Поцеста, објасни дека оваа точка е ставена на дневниот ред по негово барање и се однесува за зголемување на буџетот за нови специјалистичко дијагностички лаборатории кои сакаат да склучат договор со Фондот за прв пат во делот на пружање на лабораториски услуги од ЛУ2 пакетот. Потенцираше дека со оглед на тоа што основниот буџет кој сега го доделува Фондот за новите лаборатории нема никаква финаниска исплатливост истите го губат интересот да работат со Фондот. Поради тоа со овој Предлог бара зголемување на лимитот за ваков тип на лаборатории, со цел привлекување на отварање на нови приватни здравствени установи во дисперзирани средини.*

*Директорката Магдалена Филиповска Грашкоска, појасни дека овој Предлог кој е доставен од страна на претседателот на Управниот одбор не е изготвен од страна на службите на Фондот и посочи на финансиската анализа која како документ е доставена како прилог на оваа точка и е изготвена од страна на секторот за финансиски прашања на Фондот. Имено, укажа на тоа дека согласно направената финансиска анализа доколку би се усвоил овој предлог доставен од претседателот на Управниот одбор, Фондот би ги имал следните финансиски имликации и тоа: според Предлог измената на Планот и Програмата на здравствени услуги за 2023 година на Фондот , пресметано за цела фискална година произлегува дека се потребни 149.801.272 денари за ЛУ1 лабораториите и 35.589.675 ден за специјалистичките лаборатории ( ЛУ2, цитологија, микробиологија, молекуларна). Притоа, потенцираше дека вкупно потребни дополнителни средства за цела година, доколку се усвои Предлог измената се 185.390.775 денари.*

*Маја Ковачева, праша по кој критериуми се правени пресметките во Предлог материјалот доставен од страна на претседателот на Управниот одбор и дали со тоа ќе постои нееднаквост во утврдувањето на надоместоците на веќе постоечките лаборатории кои имаат склучено договор со Фондот.*

*Јадранка Дабовиќ Анастасовска, се приклучи во дискусија со акцент дека овој Предлог предизвикува нееднаковст во одредувањето на надоместоците на постоечките лаборатории наспроти новите лаборатории за кои се предлага од самиот почеток да имаат поголем надоместок што доведува до дискриминација и се става под знак прашалник неговата правна издржаност.*

*Директорот Миле Сугарев, одговори дека овој Предлог доставен од страна на претседателот на Управниот одбор не е правно издржан, бидејќи предизвикува дискриминација односно нееднаков третман на новите лаборатории наспроти посточеките кои имаат договор со Фондот бидејќи ќе бидат ставени во нерамноправна положба и ќе работат со помал буџет.*

*Директорката Магдалена Филиповска Грашкоска, укажа на тоа дека буџетот треба да биде распореден поддеднакво за сите лаборатории, а не да се доделува парциелно и не треба да се прави разлика помеѓу лабораториите.*

*Љубиша Каранфиловски, побара да се одложи гласањето за оваа точка на дневен ред, со цел да се направи детална анализа со утврдување на критериумите врз основа на кои се бара зголемување на надоместокот за новите лаборатории.*

*Во текот на распрвата за точката на дневниот ред, претседателот Беким Поцеста, одлучи да го повлече Предлогот, со цел да се изготви дополнителна анализа со образложение за утврдување на критериумите врз основа на кои се бара зголемување на надоместокот за новите лаборатории.*

*Бидејќи не беа дадени предлози за дискутирање во рамките на точката 12 – Разно, се смета дека дневниот ред е исцрпен и Управниот одбор во 14,30 часот заврши со работата на Сто четириесет и осмата седница.*

***Записничар, Управен одбор/Bordi drejtues***

***м-р.Даниела Јовческа - Ѓуровска Претседател/Kryetar,***

***D-r Fadil Cana***